CELEX: 52017PC0396
Language: da
Date: 2017-07-27
Title: Forslag til RÅDETS AFGØRELSE om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår ændringen af bilag IX til protokol I: Oversøiske lande og territorier

EUROPA-KOMMISSIONEN
            Bruxelles, den 27.7.2017
            COM(2017) 396 final
            2017/0172(NLE)
            Forslag til
            RÅDETS AFGØRELSE
            om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår ændringen af bilag IX til protokol I: Oversøiske lande og territorier
            
               
         
         
            
               BEGRUNDELSE
            
            
               1.Forslagets genstand
            
            
               Nærværende forslag vedrører afgørelsen om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, i forbindelse med den planlagte vedtagelse af en afgørelse om ændring af bilag IX til protokol I i nævnte aftale om oversøiske lande og territorier.
            
            
               2.Baggrund for forslaget
            
            
               2.1.Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side
            
            
               Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side ("aftalen") har til formål at bidrage til at mindske og med tiden udrydde fattigdom gennem indgåelse af et handelspartnerskab, som er foreneligt med målet om bæredygtig udvikling, millenniumudviklingsmålene og Cotonouaftalen.
            
            
               Aftalen blev undertegnet den 15. oktober 2008 og har fundet midlertidig anvendelse siden den 29. december 2008.
            
            
               2.2.Det Fælles Råd Cariforum-EU 
            
            
               Det Fælles Råd Cariforum-EU skal overordnet være ansvarligt for anvendelsen og gennemførelsen af aftalen og overvåge, at målene i den opfyldes. Det mødes på ministerplan med regelmæssige mellemrum på ikke over to år. For at opfylde målene i denne aftale har det beføjelse til at træffe afgørelse i alle spørgsmål, der er omfattet af aftalen. Afgørelserne er bindende for parterne og de undertegnende Cariforumlande, som træffer alle de nødvendige foranstaltninger for at gennemføre dem i overensstemmelse med hver parts og hvert undertegnende Cariforumlands egne regler.
            
            
               2.3.Det Fælles Råd Cariforum-EU's planlagte retsakt 
            
            
               På sit fjerde møde den 17. november 2017 skal Det Fælles Råd Cariforum-EU vedtage en afgørelse vedrørende ændring af bilag IX til protokol 1, som omfatter listen over oversøiske land og territorier (OLT'er) ("den planlagte retsakt").
            
            
               Formålet med den planlagte retsakt er at sikre, at listen over oversøiske lande og territorier i bilag IX til protokol 1 i aftalen harmoniseres og ajourføres med bilag II i TEUF på baggrund af den ændrede status for tre territorier på listen.
            
            
               Saint Barthélemy (FR) fik status af OLT, som er associeret med Den Europæiske Union, den 1. januar 2012.  Mayotte (FR) fik status af en region i Den Europæiske Unions yderste periferi den 1. januar 2014. Rådets afgørelse 2013/755/EU om de oversøiske landes og territoriers associering med Den Europæiske Union, som finder anvendelse på alle OLT'er opført i bilag II til TEUF, trådte også i kraft den 1. januar 2014. Listen over OLT'er i bilag IX til protokol I i aftalen bør derfor ajourføres.
            
            
               Den planlagte retsakt bliver bindende for parterne i overensstemmelse med aftalens artikel 229, stk. 1 og 2.
            
            
               3.Den holdning, der skal indtages på Den Europæiske Unions vegne
            
            
               Aftalen blev undertegnet den 15. oktober 2008 og har fundet midlertidig anvendelse siden den 29. december 2008.
            
            
               Den holdning, der foreslås indtaget på Unionens vegne, tager sigte på at gøre den planlagte retsakt bindende.
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               Artikel 218, stk. 9, i traktaten om Den Europæiske Unions funktionsmåde (TEUF) bestemmer, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               4.1.2.Bestemmelsens anvendelse på den foreliggende sag
            
            
               Det Fælles Råd Cariforum-EU er et organ, der nedsættes ved aftalen.
            
            
               Den retsakt, som Det Fælles Råd Cariforum-EU skal vedtage, er en retsakt, der har retsvirkninger. Den planlagte retsakt vil være bindende i henhold til folkeretten, jf. aftalens artikel 229, stk. 1 og 2.
            
            
               Den planlagte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for forslaget til afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger primært af målet med og indholdet af den planlagte retsakt, for hvilken der skal indtages en holdning på Unionens vegne.
            
            
               4.2.2.Bestemmelsens anvendelse på den foreliggende sag
            
            
               Hovedformålet med og indholdet af den planlagte retsakt vedrører den fælles handelspolitik.
            
            
               Det materielle retsgrundlag for forslaget til afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for den foreslåede retsakt bør være artikel 207 sammenholdt med artikel 218, stk. 9, i TEUF.
            
            
               2017/0172 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår ændringen af bilag IX til protokol I: Oversøiske lande og territorier
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side
                  1
                ("aftalen") blev undertegnet den 15. oktober 2008 og har fundet midlertidig anvendelse siden den 29. december 2008.
            
            
               (2)I henhold til aftalens artikel 229, stk. 1 og 2, kan Det Fælles Råd Cariforum-EU vedtage afgørelser, som er bindende for parterne og de undertegnende Cariforumlande, som træffer alle de nødvendige foranstaltninger for at gennemføre dem i overensstemmelse med hver parts og hvert undertegnende Cariforumlands egne regler.
            
            
               (3)På sit fjerde møde den 17. november 2017 skal Det Fælles Råd Cariforum-EU vedtage en afgørelse om ændring af bilag IX til protokol 1, som omfatter listen over oversøiske lande og territorier (OLT'er).
            
            
               (4)Det er hensigtsmæssigt at fastlægge den holdning, der skal indtages på Unionens vegne i Det Fælles Råd Cariforum-EU, da aftalen vil være bindende for Unionen.
            
            
               (5)Vedlagte forslag til en rådsafgørelse udgør det retlige instrument for ændring af bilag IX til protokol I i aftalen. Formålet med denne ændring er at sikre, at listen over oversøiske lande og territorier i bilag IX til protokol 1 i aftalen er harmoniseret og ajourført med bilag II i TEUF på baggrund af den ændrede status for tre territorier.
            
            
               (6)Da Det Fælles Råd Cariforum-EU's retsakt vil ændre bilag IX til protokol I i aftalen, er det hensigtsmæssigt at offentliggøre den i Den Europæiske Unions Tidende efter vedtagelsen.
            
            
               (7)I Det Fælles Råd Cariforum-EU skal Unionen repræsenteres af Kommissionen i overensstemmelse med artikel 17, stk. 1, i TEU. Medlemsstaterne skal støtte Unionens holdning i overensstemmelse med artikel 4, stk. 3, i TEU —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det fjerde møde i Det Fælles Råd Cariforum-EU den 17. november 2017, baseres på det udkast til afgørelse truffet af Det Fælles Råd Cariforum-EU, der er knyttet til denne afgørelse.
            
            
               Artikel 2
            
            
               Denne afgørelse er rettet til Kommissionen og medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 289 af 3.12.2008, s. 3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 27.7.2017
            COM(2017) 396 final
            BILAG
            til
            Forslag til Rådets afgørelse
            om den holdning, der skal indtages på Unionens vegne i Det Fælles Råd Cariforum-EU, der er nedsat i henhold til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, hvad angår ændringen af bilag IX til protokol I: Oversøiske lande og territorier
            
               
         
         
            
               TILLÆG
            
            
               UDKAST
            
            
               AFGØRELSE Nr. …/2017 TRUFFET AF DET FÆLLES RÅD CARIFORUM-EU, 
            
            
               af ...
            
            
               der er nedsat ved den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side, om ændring af bilag IX til protokol I: Oversøiske lande og territorier
            
            
               DET FÆLLES RÅD CARIFORUM-EU HAR —
            
            
               under henvisning til den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side ("aftalen"), særlig artikel 41, stk. 1, i protokol 1, og
            
            
               ud fra følgende betragtninger:
            
            
               1)Aftalens protokol I – Vedrørende definition af begrebet "produkter med oprindelsesstatus" og metoder for administrativt samarbejde – definerer oversøiske lande og territorier (OLT'er) som de oversøiske lande og territorier, der er anført i bilag IX.
            
            
               2)Som følge af ændringen af Mayottes
                  1
                og Saint-Barthélemys
                  2
                status og ikrafttrædelsen af Rådets afgørelse 2013/755/EU om de oversøiske landes og territoriers associering med Den Europæiske Union
                  3
                bør listen over oversøiske lande og territorier i bilag IX til aftalens protokol I ajourføres —
            
            
               VEDTAGET DENNE AFGØRELSE:
            
            
               Artikel 1
            
            
               Bilag IX til protokol I erstattes af bilaget, der er knyttet til denne afgørelse.
            
            
               Artikel 2
            
            
               Denne afgørelse træder i kraft den […]
            
            
               Udfærdiget i [……] den [….…] 2017.
            
            
                     
                        På vegne af Cariforumlandene
                     
                  
                  
                     
                        På vegne af Den Europæiske Union
                     
                  
               
               BILAG IX til protokol I
            
            
               Oversøiske lande og territorier
            
         
         
            
               I denne protokol forstås ved "oversøiske lande og territorier" nedenstående lande og territorier, der er omhandlet i bilag II til traktaten om Den Europæiske Unions funktionsmåde:
            
            
               (Denne liste berører ikke disse landes og territoriers status og foregriber ikke en eventuel fremtidig ændring af denne status.)
            
            
               1.Oversøiske lande og territorier, der har særlige forbindelser med Kongeriget Danmark:
            
            
               –Grønland.
            
            
               2.Oversøiske lande og territorier, der har særlige forbindelser med Den Franske Republik:
            
            
               –la Nouvelle-Calédonie et ses dépendances
            
            
               –la Polynésie française
            
            
               –Saint-Pierre-et-Miquelon
            
            
               –Saint-Barthélemy
            
            
               –les Terres australes et antarctiques françaises
            
            
               –Wallis-et-Futuna.
            
            
               3.Oversøiske lande og territorier, der har særlige forbindelser med Kongeriget Nederlandene:
            
            
               –Aruba
            
            
               –Bonaire
            
            
               –Curaçao
            
            
               –Saba
            
            
               –Sint-Eustatius
            
            
               –Sint-Maarten.
            
            
               4.Oversøiske lande og territorier, der har særlige forbindelser med Det Forenede Kongerige og Nordirland:
            
            
               –Anguilla
            
         
         
            
               –Bermuda
            
            
               –Cayman Islands
            
            
               –Falkland Islands
            
            
               –South Georgia and the South Sandwich Islands
            
            
               –Montserrat
            
            
               –Pitcairn
            
            
               –Saint Helena and Dependencies
            
            
               –British Antarctic Territory
            
            
               –British Indian Ocean Territory
            
            
               –Turks and Caicos Islands
            
            
               –British Virgin Islands.
            
         
         
            
                  
                     (1)
                  Det Europæiske Råds afgørelse 2012/419/EU af 11. juli 2012 om ændring af Mayottes status i forhold til Den Europæiske Union (EUT L 204 af 31.7.2012, s. 131).
               
               
                  
                     (2)
                  Det Europæiske Råds afgørelse 2010/718/EU af 29. oktober 2010 om ændring af øen Saint-Barthélemys status i forhold til Den Europæiske Union (EUT L 325 af 9.12.2010, s. 4).
               
               
                  
                     (3)
                  Rådets afgørelse 2013/755/EU af 25. november 2013 om de oversøiske landes og territoriers associering med Den Europæiske Union (EUT L 76 af 15.3.2014, s. 56).